
Parlamentul  României

Camera  Deputaţilor

Comisia pentru industrii si servicii






                 Bucureşti, 24.11.2010





                                                                      Nr.23/304/2010
AVIZ
asupra proiectului de Lege pentru aprobarea Ordonanţei de urgenţă a Guvernului nr.85/2010 privind modificarea art.1 din Ordonanţa de urgenţă a Guvernului nr.116/2009 pentru instituirea unor măsuri privind activitatea de
 înregistrare în registrul comerţului



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei juridice, de disciplină şi imunităţi, cu proiectul de Lege pentru aprobarea Ordonanţei de urgenţă a Guvernului nr.85/2010 privind modificarea art.1 din Ordonanţa de urgenţă a Guvernului nr.116/2009 pentru instituirea unor măsuri privind activitatea de înregistrare în registrul comerţului, transmis cu adresa nr. P.L.x. 639 din 9 noiembrie 2010, înregistrat sub nr.23/304 din 12 noiembrie 2010.


Consiliul Legislativ, cu avizul nr.1136/20.09.2010, avizează favorabil proiectul de ordonanţă de urgenţă, cu observaţii şi propuneri preluate de iniţiator.



Senatul, în şedinţa de 26 octombrie 2010, a adoptat proiectul de lege.



Proiectul de lege are ca obiect de reglementare modificarea articolului 1 din Ordonanţa de urgenţă a Guvernului nr.116/2009 pentru instituirea unor măsuri privind activitatea de înregistrare în registrul comerţului, aprobată cu modificări şi completări prin Legea nr.84/2010.

La data publicării Ordonanţei de urgenţă, articolul 1 şi alineatul (2) al articolului 12 prevedeau, ca în termen de 6 luni, să se adopte, la propunerea Ministerului Justiţiei, proiectul de lege privind înfiinţarea, organizarea şi funcţionarea profesiei de registrator comercial. Acest termen a fost modificat, prin Legea nr.84/2010, la 4 luni, acesta împlinindu-se la 20 septembrie. Până la această dată, competenţa de soluţionare a cererilor de înregistrare în registrul comerţului şi, după caz, a altor cereri aflate în competenţa de soluţionare a judecătorului delegat, aparţine directorului oficiului registrului comerţului de pe lângă tribunal şi/sau persoanei ori persoanelor desemnate de către directorul general al Oficiului Naţional al Registrului Comerţului. Aspectul privind înfiinţarea, organizarea şi funcţionarea profesiei de registrator comercial nu a fost rezolvat.



Examinarea proiectului de lege a avut loc în şedinţa comisiei din data de 24 noiembrie 2010. 



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

p.PREŞEDINTE,

Robert Sorin Negoiţă
Consilieri parlamentari,
Viorela Gondoş
Isabela Robe

